J A V N A   R A Z G R N I T E V

Elaborata lokacijske preveritve za določitev obsega stavbnega zemljišča pri posamični poselitvi za del enote urejanja prostora »DP02« za parcelo št: 1411/2, k.o. Zg. Pristava
od ponedeljka, 14.9.2026 do vključno torka, 29.9.2026, na spletni strani Občine Videm: 
https://videm.si
V času javne razgrnitve ima javnost pravico dajati pripombe in predloge k Elaboratu lokacijske preveritve za določitev obsega stavbnega zemljišča pri posamični poselitvi za del enote urejanja prostora »DP02« za parcelo št. 1411/2 k.o. Zg. Pristava, v občini Videm. Pripombe in predloge se pošlje na naslov Skupna občinska uprava občin v Spodnjem Podravju, Mestni trg 1, 2250 Ptuj ali na e-naslov sou-sp@ptuj.si. Rok za dajanje pripomb in predlogov poteče s potekom javne razgrnitve.
Ob oddaji pripomb in predlogov se bodo osebni podatki v skladu s 59. členom ZUreP-3 obdelovali le za namen in v okviru priprave te lokacijske preveritve ter ne bodo javno objavljeni in bodo varovani v skladu s Splošno uredbo o varstvu osebnih podatkov (GDPR), veljavnim zakonom o varstvu osebnih podatkov (ZVOP-2) in internimi akti občine Videm. 

